แฟนมีอาการมดลูกต่ำกว่าปกติ มีเพศสัมพันธ์แล้วมีเลือดออก เกิดจากสาเหตุใดได้บ้างครับ เท่าที่สังเกตุถ้ามีหลังหมดประจำเดือนไปแล้วจะไม่มีอาการครับ แต่ถ้ามีก่อนใกล้มีประจำเดือนจะมีเลือดออกครับ
สวัสดีค่ะ การมีมดลูกอยู่ต่ำกว่าปกติ ไม่ได้เป็นสาเหตุที่ทำให้มีเลือดออกจากช่องคลอดได้ ดังนั้น การที่มีเลือดออกหลังมีเพศสัมพันธ์ โดยเป็นเฉพาะช่วงก่อนการมีประจำเดือนมา ก็น่าจะเป็นเลือดประจำเดือนที่กำลังจะเริ่มมาก็ได้ โดยเมื่อมีเพศสัมพันธ์ ก็จะไปกระตุ้นให้มดลูกบีบตัว เลือดประจำเดือนบางส่วนที่กำลังจะเริ่มมา จึงไหลออกมาก่อนค่ะ หรือนอกจากนี้ อาจเกิดจากการผลิตฮอร์โมนของรังไข่ที่ผิดปกติก็ได้ หรืออาจเกิดจากมีการใช้ยาฮอร์โมนต่างๆ ก็ได้ค่ะทั้งนี้ หากในช่วงหลังจากที่มีประจำเดือนมาแล้ว ไม่ได้มีเลือดไหลผิดปกติออกมา ก็ไม่น่าเกิดจากการมีโรคอะไรค่ะแนะนำควรสังเกตอาการไปก่อน หากมีเลือดออกในช่วงอื่นๆ ด้วย หรือมีปวดท้องน้อยร่วม ก็ควรไปพบสูติ-นรีแพทย์เพื่อตรวจหาสาเหตุ เช่น มีมดลูกอักเสบ มีติ่งเนื้อที่ปากมดลูก เนื้องอกมดลูก มะเร็งปากมดลูก มะเร็งเยื่อบุโพรงมดลูก เป็นต้น